GiliGold/VAD_KnessetCorpus huggingface dataset:
ישראל אייכלר: במנהרה הזאת יש פס לבן?
<עמיר ג'יבלי: לא קו קטעים.
ישראל אייכלר: אולי צריך לעשות פס לבן?
ישראל אייכלר: בניו יורק ראיתי שהם עשו את כל המנהרות האלה פס לבן, שאסור לעבור ממסלול למסלול.
<עמיר ג'יבלי: למה?
ישראל אייכלר: כי זו סכנה.
ישראל אייכלר: בגלל הסכנה הזאת שמעיפים.
ישראל אייכלר: אתה עובר בתוך מנהרה ממסלול למסלול, אתה מעיף ואין להם לאף לברוח.
<עמיר ג'יבלי: המשאית כאילו?
ישראל אייכלר: המשאית מזיזה את הקטנים, כי היא רוצה להיות במרכז.
<עמיר ג'יבלי: חקיקה ושינוי זה - - -
ישראל אייכלר: לא, זה אתם.
ישראל אייכלר: פסים.
ישראל אייכלר: זה פשוט צבע לבן.
ישראל אייכלר: טוב, לגבי המסקנות והלקחים.
ישראל אייכלר: לגבי הגשר הזה ספציפית, מה המסקנות שלכם ומה הפעלתם?
<אלון פלג: קודם כל אני רוצה לציין עוד דבר אחד.
<אלון פלג: מיד במהלך סיום האירוע שמנו גדר הפרדה, גדר בטיחות באורך של 200 מטרים לגובה של 2 מטרים, כמדומני, כדי שלא יחצו מצד אחד לצד שני, כדי למנוע חס וחלילה שיהיו לנו נפגעים.
<אלון פלג: זה דבר ראשון שעשינו מיד עם הפינוי.
<אלון פלג: מעבר לזה אמרתי את כל הנושא של הוספת השילוט, כשאנחנו חושבים על הדבר הזה.
<אלון פלג: ניתנה איזו שהיא הנחיה של תכנון של חלופה בטווח של השלוש שנים, להחליף את הגשר הזה בעוד גשר של בר אילן, לגשרים חדשים הרבה יותר גבוהים.
<אלון פלג: מבחינתנו, כמו שאמרנו גם לפני כן, המטרה שלנו לסיים כמה שיותר מהר.
ישראל אייכלר: מתי אתה חושב?
<אלון פלג: עוד הפעם אני אומר, התאריך שלנו הוא לקראת סוף נובמבר.
<אלון פלג: אנחנו נשתדל ואם הכל יהיה בסדר, שזה יהיה עוד לפני.
<אלון פלג: יש לנו איזה לו"ז.
<אלון פלג: אני לא רוצה להתחייב עליו ספציפית, שלא חס וחלילה, אבל אני אומר עד סוף נובמבר בשאיפה שיש לנו גשר - - -
ישראל אייכלר: זאת אומרת עוד חודש אחד.
ישראל אייכלר: אז תהיה כבר הקמה.
<אלון פלג: הגשר כבר קיים.
<מיכאל שיגול: יש קורה חדשה שאנחנו מייצרים כרגע במפעל.
<מיכאל שיגול: זה הכל תהליך שהתחילו לעבוד לא אתמול אלא לפני מספר ימים בשטח בשביל להכין את הניצבים ל - - - הקורה.
<מיכאל שיגול: זה קורה כבר כמה ימים וזה עניין של תכנון.
<מיכאל שיגול: קורה הוזמנה במפעל והיא תהיה מוכנה בעוד כמספר שבועות ואנחנו מתכננים את כל המערכת הזו.
ישראל אייכלר: כמה שעות הכביש צריך להיות סגור בשביל העניין הזה?
<מיכאל שיגול: אנחנו מתאמים מול משטרת ישראל את הסגירה של זה.
<אלון פלג: בלילה.
ישראל אייכלר: רק אל תעשו את זה בשבת.
<מיכאל שיגול: אנחנו מתכננים לעשות את זה באחד מהימים באמצע השבוע, בין השעות שאנחנו מתאמים עם המשטרה, בסביבות חצות לחמש בבוקר.
<עמיר ג'יבלי: זה בתיאום מלא.
ישראל אייכלר: בטח תודיעו לציבור קודם, כדי שימצאו כבישים חדשים.
ישראל אייכלר: משרד התחבורה.
<ראיק סאלם: ראיק סאלם, מנהל אגף תשתיות בינעירוניות במשרד התחבורה.
<ראיק סאלם: התאונה קרתה ב-14 באוגוסט 2017.
<ראיק סאלם: מיד אחרי שקרתה התאונה השר נתן הנחיה לטפל ולהחזיר את המצב לקדמותו בהקדם האפשרי.
<ראיק סאלם: המנכ"לית הנחתה את נתיבי ישראל לטפל בעניין בצורה הכי מהירה שאפשר.
<ראיק סאלם: כיום אנחנו כבר ב-22 באוקטובר כבר התחילו את הביצוע וזה זמן שיא.
<ראיק סאלם: הרי צריך לשלוח לשם מודדים, למדוד את האזור, לתכנן ולעבור את ועדת המכרזים.
<ראיק סאלם: לבחור קבלן מתוך המאגר של מע"צ ולהכין את הקורות ואת כל הציוד הנדרש.
<ראיק סאלם: זה בדרך כלל לוקח הרבה יותר זמן ולכן זה נעשה בזמן יחסית מהר מאד ואנחנו שמחים שזה נעשה.
<ראיק סאלם: חוץ מזה גם כן מתוכננים בנתיבי ישראל להחליף עוד שני גשרים באותו קטע, בגבעת שמואל ובבר אילן.
<ראיק סאלם: להחליף עוד שני גשרים, אבל כשנסיים את הגשר הזה אז נתחיל לעבוד גם כן בשני הגשרים האלה, גם כדי שלא יהיה יותר מדי עומס.
ישראל אייכלר: ידוע לכם על עוד גשרים מסוכנים, שנדע את זה.
<ראיק סאלם: הרי במע"צ יש מערכת מל"ג – מערכת לניהול גשרים והיא מתוקצבת ממשרד התחבורה בכ-90 מיליון שקלים בשנה.
<ראיק סאלם: במערכת הזאת יש מהנדסים שהולכים לכל גשר וגשר ובודקים אותו ונותנים לו ציון והוא מקבל ציון ולפי הציון שלו ולפי התקציב – הרי התקציב לא מספיק להכל כל הזמן.
ישראל אייכלר: אפשר לקבל את הדו"ח של המהנדסים האלה – איזה גשרים נמצאים בסיכון?
<ראיק סאלם: אני חושב שכן.
ישראל אייכלר: אז תשלח את זה לוועדה.
<ראיק סאלם: לא סיכון, הם לא נמצאים בסיכון, הם צריכים תחזוקה.
ישראל אייכלר: אני מדבר על תחזוקה.
<מיכאל שיגול: הגשר הזה לא היה בסיכון.
ישראל אייכלר: אני יודע, אני יודע.
ישראל אייכלר: אני שמעתי את זה בתקשורת.
<ראיק סאלם: לכן התקציב הזה מיועד לתחזק את הגשרים האלה ועושים את זה לפי סדר עדיפויות.
<ראיק סאלם: מתחילים בגשר הכי מסוכן וכך הלאה.
<ראיק סאלם: ואם צריך להגדיל את התקציב אנחנו נפנה לאוצר.
ישראל אייכלר: כן, אז תשלח לנו את הרשימה, כדי שנוכל לראות את הדברים האלה.
ישראל אייכלר: אני רוצה להודות לכם ואני רוצה לסכם את הדיון.
ישראל אייכלר: קודם כל הוועדה מברכת על זירוז העבודות בגשר גבעת שמואל ועל ההודעה שהעבודות תסתיימנה עד סוף נובמבר 2017.
ישראל אייכלר: אני מבקש להודיע לציבור על סגירת הכביש לפני שתעשו את זה, לפני שתקימו את זה, אבל אני גם רוצה להזהיר את הציבור שזו סכנה גדולה מאד לעבור שם ואני מקווה שהמשטרה תטפל בעניין הזה, בפרט מה ששמענו פה בוועדה בעניין המנהרות האלה.
<רותי אלבז: זה לא מנהרה, זה חור ביוב כזה גדול.
ישראל אייכלר: ביוב.
<אלון פלג: אנחנו נבדוק את זה מול הרשות.
<אלון פלג: אני לא יודע בדיוק - - -
<שלומית אבינוח-קואולמן: אז תבקש לסגור את חור הביוב.
ישראל אייכלר: כן, זו סכנת נפשות.
<רותי אלבז: זה תעלה של מים.
<רותי אלבז: כשיש מים זה איסוף גשמים.
ישראל אייכלר: כן, בי זה מעורר צמרמורת, כשהייתי קורא בספרים על מקומות שהיו צריכים ללכת דרך תעלות ביוב.
ישראל אייכלר: אני חושב שזה דבר נורא.
ישראל אייכלר: אנחנו פונים לשר התחבורה ולמשטרה להגברת האכיפה והענישה של נהגי משאיות ומכוניות שחורגות מעבר למותר גם ברוחב, גם בגובה, גם במשקל, כי עכשיו אנחנו רואים שזה עניין של חיי אדם.
ישראל אייכלר: זה לא רק שאלה של נוחות או אי נוחות.
ישראל אייכלר: גם תקינות צמיגים וכל הדברים האלה.
ישראל אייכלר: הוועדה מבקשת לקבל את הדו"ח של המהנדסים לגבי הגשרים שנמצאים בסיכון, לגבי תחזוקת הגשרים ממשרד התחבורה ואנחנו נשמח לקבל את זה תוך 30 יום.